Az olasz nagydíj időmérő edzésén a 22. utolsó időt érte el, később a 3. szabadedzésen figyelmen kívül hagyta a sárga zászlós jelzést, ám miután rajtbüntetést nem kaphatott a stewardok úgy döntöttek, csak a bokszutcából rajtolhat vasárnap. A futamon a 20. helyen 2 kör hátrányba ért célba, de mivel Esteban Gutiérrez utólag 5 másodperces időbüntetést kapott, mert balesetet okozott, így a 19. helyre lépett előre. A szingapúri nagydíj kvalifikációs edzésén az utolsó 22. időt érte el az éppen összerakott autóval az időmérőre. A versenyt a 15. helyen fejezte be, megelőzve a két Marussiát. A japán versenyhétvégén az időmérő edzésen a 19. helyett szerezte meg, de Jean-Éric Vergne és Pastor Maldonado büntetése miatt a 17. helyről rajtolhatott el a versenyen. A versenyt a biztonsági autó mögül kezdte meg a mezőny a nagy esőzés miatt. A 2. körben megpördült az utolsó sikán után, de visszatért a pályára. A 46. körben Jules Bianchi balesete miatt megszakították a versenyt, így a 17. helyen intették le. Az első orosz nagydíj hétvégén a 17. legjobb időt érte el, de mivel Nico Hülkenberg autójában váltót kellett cserélni, ezért 5 rajthelyes büntetést kapott, ami miatt Ericsson egy hellyel előrébb lépett a rajtrácson. A versenyent 2 kör hátrányba fejezte be a 19. helyen.